CELEX: 62010CN0243
Language: et
Date: 2010-05-18 00:00:00
Title: Kohtuasi C-243/10: 18. mail 2010 esitatud hagi — Euroopa Komisjon versus Itaalia Vabariik

31.7.2010   
            
            
               ET
            
            
               Euroopa Liidu Teataja
            
            
               C 209/24
            
         18. mail 2010 esitatud hagi — Euroopa Komisjon versus Itaalia Vabariik
   (Kohtuasi C-243/10)
   ()
   2010/C 209/34
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: D. Grespan ja B. Stromsky)
   
      Kostja: Itaalia Vabariik
   
      Hageja nõuded
   
   
               —
            
            
               tuvastada, et kuna Itaalia Vabariik ei ole ettenähtud tähtaja jooksul võtnud kõiki vajalikke meetmeid, et tühistada riigiabi kava, mis on tunnistatud ebaseaduslikuks ja ühisturuga kokkusobimatuks komisjoni 2. juuli 2008. aasta otsusega 2008/854/EÜ, milles käsitletakse riigiabi kava C 1/04 (ex NN 158/03 ja CP 15/2003) (abimeede N 272/98, maakonnavalitsuse 1998. aasta akt nr 9) kuritarvitamist (teatavaks tehtud 4.7.2008 numbri K(2008) 2997 all ja avaldatud ELT L 302, 13.11.2008, lk 9), siis on Itaalia Vabariik rikkunud selle otsuse artiklitest 2, 3 ja 4 ning Euroopa Liidu toimimise lepingust tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   
               1.
            
            
               Otsus 2008/854 tunnistab ühisturuga kokkusobimatuks abikava, mis tuleneb Sardiinia maakonnavalitsuse 27. juuli 2000. aasta otsusest (deliberazione) nr 33/6 koosmõjus maakonnavalitsuse 11. märtsi 1998. aasta akti nr 9 artikliga 2, kuna see lubab anda abi, millel puudub ergutav mõju. Sellest tulenevalt kohustab otsus nimetatud kava alusel antud abi tagasi nõudma (vt artiklid 2–4).
            
         
               2.
            
            
               Itaalia ametiasutuste ja komisjoni mahukas kirjavahetus pärast otsuse 2008/854 teatavakstegemist näitab, et kuigi otsuse vastuvõtmisest on möödunud ligikaudu kaks aastat, ei ole Itaalia ametiasutused kava alusel antud ebaseaduslikku ja kokkusobimatut abi ega intressi veel tagasi nõudnud. Seega on ilmselge, et siseriiklikud menetlused ei ole võimaldanud abi „viivitamata ja tulemuslikult” tagasi nõuda, mille tulemusena on Itaalia rikkunud otsuse 2008/854 artiklitest 2 ja 3 tulenevaid kohustusi.
            
         
               3.
            
            
               Lisaks ilmneb, et Itaalia ametiasutused ei ole küsitud teavet kunagi esitanud otsuse 2008/854 artikli 4 lõikes 1 määratud tähtaja jooksul. Seega tuleb tuvastada, et Itaalia ei ole järginud otsuse artiklit 4.